CELEX: C2004/094/22
Language: el
Date: 2004-04-17 00:00:00
Title: Διάταξη του Δικαστηρίου (τέταρτο τμήμα) της 5ης Φεβρουαρίου 2004 — Στην υπόθεση C-150/02 P: Streamserve Inc

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/12
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 5ης Φεβρουαρίου 2004
   Στην υπόθεση C-150/02 P: Streamserve Inc (1)
   
   (Αίτηση αναιρέσεως - Κοινοτικό σήμα - Κανονισμός (ΕΚ) 40/94 - Απόλυτος λόγος απαραδέκτου - Διακριτικός χαρακτήρας - Σήματα συγκείμενα αποκλειστικώς από περιγραφικά σημεία ή ενδείξεις - Λεκτικό σήμα «Streamserve»)
   (2004/C 94/22)
   Γλώσσα διαδικασίας: η αγγλική
   Στην υπόθεση C-150/02 P, Streamserve Inc. (δικηγόρος: J. Kääriäinen), με τόπο επιδόσεων στο Λουξεμβούργο, με αντικείμενο αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (τέταρτο τμήμα) της 27ης Φεβρουαρίου 2002, T-106/00, Streamserve κατά ΓΕΕΑ (Streamserve) (Συλλογή 2002, σ. ΙΙ-723), με αίτημα την αναίρεση της αποφάσεως αυτής, κατά το μέτρο που το Πρωτοδικείο έκρινε ότι το δεύτερο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) δεν παρέβη το άρθρο 7, παράγραφος 1, στοιχείο γ', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1), με την απόφαση της 28ης Φεβρουαρίου 2002, περί μη καταχωρίσεως της λέξεως «Streamserve» ως κοινοτικού σήματος, παρά μόνον όσον αφορά τα προϊόντα που εμπίπτουν στις κατηγορίες «εγχειρίδια» και «εκδόσεις» (υπόθεση R 423/1999-2), όπου ο έτερος διάδικος είναι το: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: E. Joly), το Δικαστήριο (τέταρτο τμήμα), συγκείμενο από τους J. N. Cunha Rodrigues, πρόεδρο τμήματος, J.-P. Puissochet (εισηγητή) και την F. Macken, δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 5 Φεβρουαρίου 2004 διάταξη με το ακόλουθο διατακτικό:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την αναιρεσείουσα στα δικαστικά έξοδα.
            
         
      (1)   EE C 169 της 13.7.2002.